Akolitus

Egy egész új titkos szekta, közvetlen a Sötét Apostol felügyelete alatt. Nehéz vértes sötét lovagok, akik célja, hogy haláluk után ghoullá válhassanak. Nem feltétlen gonoszak, ahogy a nekromanták sem.

*"Szeretem a lovagok arcát, amikor egy ilyennel találkoznak. Azt hiszik, ghoult látnak. Nem is állnak olyan messze az igazságtól."* - Amarylis, Nekromanta

Faj: Ember, Tünde, Sötét Tünde

Használható fegyverek: Kard, Kétkezes Kard, Pajzs, Csatabárd, Lándzsa, Buzogány, Pöröly

## Tulajdonságok

**Páncélzat:** Nehéz

**Mágia:** közepes

**Védekezés:** erős

**Támadás:** közepes-erős

**Sebesség:** gyenge

## Képességek

**Név:** Korrupció

**Szint:** 1000 váltó, az Akolitusok kezdéskor megkapják

**Ár:** 1000 váltó

**Leírás:** Az akolitus ideiglenesen képes sötét energiákkal a zombikéhoz hasonlatossá tenni a testét, ezzel növelve a fizikai erejét és kiiktatva a fájdalomérzékét. Két percig lehet fenntartani, utána használhatatlanná teszi az akolitus testét. Ilyenkor a szent képességek különösen veszélyesek!

**Név:** Túlvilági ököl

**Szint:** 2.

**Ár:** 1500 váltó

**Leírás:** Az akolitus egy összeszorított csontöklöt idéz, ami a földből kitörve nagy erővel megüti a célpontját. Minimálisan követi az ellenfél mozgását, de relatív könnyű kitérni előle.

**Név:** Sötét roham

**Szint:** 3.

**Ár:** 2000 váltó

**Leírás:** Az akolitus ideiglenesen túlfeszíti izmait és rendkívül gyorsan lerohanja célpontját. Gyors, és akár egy lovagot is feldönthet, de könnyű kikerülni. Minden használat után három percet pihentetni kell, hogy ne okozzon maradandó károsodást.

**Név:** Az alvilág súlya

**Szint:** 4.

**Ár:** 2500 váltó

**Leírás:** Az akolitus egy páncélos csontvázkezdeményt idéz az ellenfele mögé, ami rákapaszkodik. Nem okoz sebzést, de lassítja azt. Nem túl nehéz lerázni, de időbe telik.

**Név:** Szentségtelen jelenlét

**Szint:** 4.

**Ár:** 2500 váltó

**Leírás:** Az akolitusok, minthogy főként a halálpapok támogatói, jelenlétükkel növelni az élőholtak ellenállását. Passzív képesség. Az ellenfél élőholtjaira is hat, ha van neki.

**Név:** Csontvért

**Szint:** 5.

**Ár:** 3000 váltó

**Leírás:** Az akolitus erős csontlapokat idéz vértje köré, ezzel erősítve a védelmét három percen keresztül.

**Név:** Csontvázidézés - Akolitus

**Szint:** 5.

**Ár:** 3000 váltó

**Leírás:** A halálpaphoz hasonlóan az akolitusok is képesek csontvázakat idézni. Ezek lassú mozgásúak, de vasvértet viselnek és a mérgező kardjukat is feladták egy-egy nehéz zúzófegyverért. 2 szintenként újabb csontváz idézhető (5., 7., 9.)

**Név:** Augmentáció I.

**Szint:** 6.

**Ár:** 3500 váltó

**Leírás:** Az akolitus csontokból egyfajta külső vázat képez a hátára, karjaira és lábára. Ezek mágiával átitatottak, megnövelik az akolitus erejét és sebességét kétszeresére. Ha a Csontvért aktív, ezek az alá kerülnek, nehogy megsérüljenek. Tíz percig aktív.

**Név:** Augmentáció II.

**Szint:** 7.

**Ár:** 4000 váltó

**Leírás:** Az akolitus tovább is tudja építeni az ideiglenes vázát, egy pár plusz kart létrehozva. Ezeket akarata szerint tudja mozgatni, és vagy egy kétkezes fegyver, vagy két egykezes is jár hozzá. Ez öt percig lehet aktív. Ha a csontvért aktív, ezek köré is páncélt képez.

**Név:** Zombiidézés - Akolitus

**Szint:** 8.

**Ár:** 4500 váltó

**Leírás:** A halálpaphoz hasonlóan az akolitusok is képesek zombik idézésére, az ő képességük csúcsát viszont ez jelenti. Az ő zombijai is páncélosak a csontvázához hasonlóan, valamint hihetetlenül erősek fizikailag. A gyorsaságuk is növekedett. Mind ezen előnyök mellé azonban egy közepes mágikus támadás is leterítheti őket. Tízes szinttől még egy idézhető.

**Név:** Lélekivó

**Szint:** 9.

**Ár:** 5000 váltó

**Leírás:** Az akolitus fegyverébe helyezi lelke egy részét, így az minden egyes sebzés okozó támadásával az ellenfél lelkéből elszív egy kevés varázserőt, a sajátját töltve ezzel. Ha az akolitus fegyvere megsérül, az annak erős fájdalmat okoz.

**Név:** Ghoulfajzat

**Szint:** 10.

**Ár:** 6000 váltó

**Leírás:** Az akolitusok életcélja az, hogy életükben is a ghoulokhoz hasonlítsanak. Ezzel a képességgel három percre hasonlatossá tehetik magukat egy ghoulhoz, azonban nem csak fizikai fájdalommal, hanem belső sérülésekkel is jár. Jobb esetben viszont a csata után ezek miatt nem kell aggódni...

Vissza a kasztokhoz